
ROMÂNIA
JUDEȚUL TIMIȘ
MUNICIPIUL TIMIȘOARA
PRIMAR
COMPARTIMENT GUVERNANȚA CORPORATIVĂ
NR. SC2021-
________________________________________________________________
	                    Bd. C.D. Loga nr. 1, Timişoara, tel: +40 256 – 408.300, e-mail:cabinetprimar@primariatm.ro 

REFERAT DE APROBARE A  PROIECTULUI DE HOTĂRÂRE
Proiect de hotărâre 
privind desemnarea membrilor în Consiliul de Administrație al Societății  RETIM Ecologic Service S.A.

1. Descrierea situației actuale
		Consiliul de Administrație al societății RETIM Ecologic Service S.A. este format din 7 membri numiți pentru o perioadă de 4 ani, iar 3 dintre aceștia sunt propuși de către Municipiul Timișoara, care deține o cotă de participare de 50% din acțiuni.
În conformitate cu prevederile art. 137 ind. 1 din Legea nr. 31/1990 privind societățile, republicată, cu modificările și completările ulterioare, administratorii societăților pe acțiuni sunt desemnați de către adunarea generală ordinară a acționarilor, candidații fiind nominalizați de către membrii actuali ai consiliului de administrație sau de către acționari.

2. Schimbări preconizate și rezultate așteptate
		Ținând cont de faptul că mandatele celor 3 administratori propuși de Consiliul Local al  Municipiului Timișoara, mandatul domnului Borza Dorel Constantin Vasile, mandatul domnului Nasleu Ioan și mandatul doamnei Greblă Sanda încetează începând cu data de  16.02.2021, este  necesară desemnarea unor noi membri.
3. Concluzii
Având în vedere cele prezentate mai sus, considerăm necesară inițierea unui proiect de hotărâre pentru desemnarea membrilor în Consiliul de Administrație al RETIM Ecologic Service S.A.

